**Žurnāla “Latvijas Ārsts” Klīniskā gadījuma iesniegšanas apraksts**

**Īss kopsavilkums/ Abstrakts**

Kopsavilkums apkopo klīniskā gadījuma problēmu un vēstījumu, kas īsumā atspoguļo klīniskā gadījuma aprakstā, diskusijā un secinājumos pausto informāciju. Tam jābūt īsam, saprotamam, bez atsaucēm un vērēm. Vēlams nepārsniegt 150 vārdu skaitu.

**Ievads**

Ievadā tiek sniegts īss pārskats par problēmu, nepieciešamības gadījumā citējot attiecīgo literatūru. Ievads parasti beidzas ar vienu teikumu, kas apraksta pacienta pamatslimību. Ievads ir īss, kodolīgs, bez apakšvirsrakstiem.

**Klīniskā gadījuma apraksts**

Aprakstam ir jāsatur visa būtiskā informācija par pacientu, tai skaitā simptomiem, izmeklējumu rezultātiem, diagnozi, ārstēšanu, tās iznākumu un, ja nepieciešams, tālākajām prognozēm.

Šajā sadaļā tiek sniegta sīkāka informācija par klīnisko gadījumu šādā secībā:

* pacienta apraksts,
* klīniskā gadījuma vēsture,
* fiziskās apskates rezultāti,
* patoloģisko izmeklējumu un citu izmeklējumu rezultāti,
* ārstēšanas plāns,
* ārstēšanas plāna paredzamais rezultāts,
* faktiskais rezultāts.
* prognozes (nav obligāti)

Autoram ir jānodrošina, ka ir iekļauta visa būtiskā informācija un ir izslēgta nevajadzīgā.

**Diskusija**

Šī ir vissvarīgākā klīniskā gadījuma ziņojuma daļa, kas pārliecinās žurnāla redkolēģiju par to, ka klīniskais gadījums ir publicēšanai atbilstošs.

Sadaļā vēlams minēt kontekstu, kurā šis gadījums tiek aplūkots, kā arī izskaidrot un pamatot lēmumus slimības diagnostikā un ārstēšanā.

Diskusijas sadaļa ir jāsāk, izvēršot ievadā teikto, koncentrējoties uz to, kāpēc šis gadījums ir ievērības cienīgs, un uz problēmu, kas tajā tiek risināta.

Pēc tam seko literatūras apkopojums (teorētiskais apskats). Šajā daļa ir aprakstītas esošās teorijas un pētījumu rezultāti par galveno pacienta stāvokļa problēmu.

Daļas noslēgumā- klīnikā gadījuma pārskats ir jāsasaista ar esošo literatūru.

Autoram ir jāpaskaidro, vai tas apstiprina vai noliedz pašreizējos uzskatus par problēmu un kāda ir pievienotā vērtība šiem pierādījumiem turpmākajā klīniskajā praksē.

**Secinājumi**

Klīniskā gadījuma apraksts beidzas ar secinājumiem vai kopsavilkuma punktiem. Šajā sadaļā lasītājus īsumā iepazīstināt ar svarīgāko par šo klīnisko gadījumu

Autors var sniegt ieteikumus un rekomendācijas ārstiem, ārstniecības personām vai pētniekiem.

**Piezīmes par pacienta piekrišanu**

Pirms klīniskā gadījuma rakstīšanas, ir nepieciešama pacienta rakstiska piekrišana.

Svarīga prasība ir pacienta anonimitāte. Atcerieties, ka nedrīkst izpaust nekādu informāciju, kas varētu atklāt pacienta identitāti. Ar attēliem ir jābūt īpaši uzmanīgiem! Attēli nedrīkst atklāt pacienta identitāti.